Logo, company name

Description automatically generated

# Επίσκεψη του Υπουργού Παιδείας, Πολιτισμού Αθλητισμού και Νεολαίας στον ΚΟΑ

Ο Υπουργός Παιδείας, Πολιτισμού, Αθλητισμού και Νεολαίας Κώστας  Χαμπιαούρης πραγματοποίησε την Τρίτη 6 Αυγούστου 2019 επίσκεψη στον Κυπριακό Οργανισμό Αθλητισμού και συναντήθηκε με το Διοικητικό Συμβούλιο.

Ο Πρόεδρος του ΚΟΑ Ανδρέας Μιχαηλιδης στην παρουσία των μελών του Διοικητικού Συμβουλίου, καλωσόρισε τον κ. Χαμπιαούρη, τον πολιτικό προϊστάμενο του ΚΟΑ, τονίζοντας τη στενή και αγαστή συνεργασία του Οργανισμού με το Υπουργείο Παιδείας, Πολιτισμού, Αθλητισμού και Νεολαίας  και εξέφρασε την ετοιμότητα του στο να προχωρήσουν μαζί και να επιληφθούν των θεμάτων που αφορούν τον αθλητισμό της Κύπρου.

Ο Υπουργός Παιδείας και Πολιτισμού Κώστας  Χαμπιαούρης, ευχαρίστησε για την υποδοχή που έτυχε από τον Πρόεδρο και τα μέλη του Διοικητικού Συμβουλίου, αναφέροντας ότι Υπουργείο και ΚΟΑ έχουν ένα κοινό έργο για να δώσουν νέα ώθηση για την πρόοδο και ανάπτυξη του αθλητισμού μας. Τόνισε τη διαχρονική σταθερή βοήθεια και συμπαράσταση του Υπουργείου προς τον ΚΟΑ, ο οποίος αποτελεί πάντοτε την Ανώτατη Αθλητική Αρχή  του τόπου.

Τον Υπουργό Παιδείας, Πολιτισμού, Αθλητισμού και Νεολαίας συνόδευαν  λειτουργοί του Υπουργείου.